HYLÄTTY LINNA osa 1 (Ruined Castle)

Historia:

Kauan sitten, noin tuhat luvulla, nykyisen intian alueella oli kaksi kuningaskuntaa joiden välillä
oli korkea vuorijono ja sen läpi pääsi vain kapeaa solaa pitkin. Toinen kuninkaista rakennutti
jykevän linnan solan keskelle jottei toisen olisi niin helppo hyökätä maahan. Kumminkin aikojen 
saatossa linna kävi tarpeettomaksi kuningaskuntien hajottua ja kauppiaiden alkaessa liikkua
laivoilla. Linna hylättiin ja se autioitui alkaen pikkuhiljaa murentua ja hajota... Nykyisin
harvat turistit vaivautuvat enää niin kauas tutkimaan linnaa ja sen portit ovat siksi suljetut. 

Lara on saanut kumminkin tietää että linnan alle olisi kenties kätketty kuninkaan omistama huomattava
aarre ja siksi Lara päättää matkata linnan raunioille selvittämään voisikko huhu pitää paikkaansa...!
 
Läpipeluuohje:

Kentässä on kolme salaisuutta joiden sijaintia ei paljasteta näissä ohjeissa...

Alussa Lara liukuu kuivuneen puron uomaa pitkin veteen. Ui tai sukella vedessä kunnes 
saavut vallihautaan (huone 22). Käänny vasemmalle ja ui vallihaudassa laiturille asti (huone 31). 
Kiipeä vedestä laiturin päälle jolloin videopätkä käynnistyy ja näet sen mukana koko pelialueen
ulkoiset alueet.

Laiturin alta lähtee vedenalainen tunneli linnan kellariin. Tallenna ensin pelitilanne 
ja hyppää veteen sukeltaen tunneliin. Tunnelissa (huone 77) on piikkiansoja joten varo niitä, joudut
aina odottamaan hetken ennenkuin voit jatkaa matkaa. Paras hetki ohittaa ansa on 
silloin kun piikit ovat juuri nousseet ylös. Olet nyt linnan kellarissa.

Mene oviaukosta suureen varastohuoneeseen (huone 33) ja poimi maasta sorkkarauta. Se on suoraan 
katosta hohtavan valokeilan alapuolella. Ammu pistooleilla oviaukkoa peittävät laudoitukset
rikki ja mene pienempään varastohuoneeseen (huone 32). Varaston seinälle on kiinnitetty kultainen
tähti (golden star) ja voit irroittaa sen käyttämällä sorkkarautaa. Voit tutkia nyt muita paikkoja,
sekä hakea uima-altaan pohjalta lääkepakkauksen.

Palaa takaisin ulos samaa vedenalaista tunnelia pitkin ja kiipeä laiturille. Näet linnan
seinässä portin jonka saat auki käyttämällä kellarista löytämääsi kultaista tähteä.

Mene linnan sisälle. Saavut käytävään jossa on jälleen piikkiansoja (huone 33). Ohita ne sopivalla
hetkellä ja saavut vankityrmien luokse (huone 41). Vartijankopin seinäkorokkeelta löydät vartijan 
avainnipun (gate key). Myös portti kellariin jossa jo aiemmin olit avautuu. Palaa käytävään jossa oli 
piikkiansoja ja sen päässä olevaan oveen sopivat vartijan avaimet. Avaa ovi avaimilla
ja voit poimia huoneen pöydältä tarvikkeita (huone 33). Sivuhuoneesta löydät jalokiven (horseman's gem).
Palaa takaisin piikkikäytävää pitkin vankityrmien luokse ja käyttämällä soihtua huomaat
seinässä aukon johon jalokivi sopii. Laita jalokivi aukkoon ja vankityrmien ovet
avautuvat. Yhdessä selleistä on ensimmäinen osa esineestä (ornate handle), jolla saat avattua linnan
pääoven. Ota se mukaasi.

Palaa vartijan koppiin, josta löysit avaimet ja mene nyt kellariin avautuneesta oviaukosta.
Huomaat, että yksi porteista joka oli aiemmin kiinni, on nyt auki. Mene oviaukosta ja huomaat
tuliansat (huone 32). Hypi niiden yli tai kiipeä seinälle kiertäen ansat seinästä kiinni pitämällä.
Viimmeisen ansan jälkeen käytä soihtua ja huomaat seinäkorokkeella toisen esineen (hathor effigy),
jolla saat linnan pääoven auki. Poimi esine ja yhdistä molemmat esineet yhdeksi inventaariossa.
Nyt sinulla on esine jolla saa linnan pääoven avattua!

Palaa takaisin ulos haluamaasi reittiä ja mene linnan pääovelle. Nopein reitti on samasta
huoneesta lähtevä käytävä joka vie suoraan pääportin vierelle.

Avaa linnan pääportti (huone 1) ja pääset linnan sisäpihalle. Täällä on kaivo jota ympäröi tulet.
Kiipeä kaivon päälle (huone 53) ja sieltä pääset linnaa kiertävien muurien päälle. Käänny vasemmalle
ja huomaat tornin (huone 55) lattiassa savupiipun aukon. Hyppää tai kiipeä siitä alas ja pääset 
huoneesen jonne ei päässyt ulkokautta piikkianasan takia. Pöydällä on esine (pharos knot)jonka 
tietysti poimit mukaan. Palaa takaisin tornin huipulle savuhormin kautta kiipeämällä
ja pudottaudu linnan pihalle (huone 54). Täällä on portti jonka saat avattua löytämälläsi esineellä.
Mene portista ja käänny oikealle käytävään. Saavut tornihuoneesen jonka toisellapuolella 
seinäkorokkeella on jälleen jalokivi (horseman's gem). Varo putoavia katossa roikkuvia kiviä. 
Poimi jalokivi mukaasi. Palaa käytävään ja sen toisessa päässä oleva portti avautuu. Mene oviaukosta 
toiseen tornihuoneesen (huone 53) ja näet pöydällä tulen keskellä esineen (hathor effigy). 
Et voi poimia sitä vielä.
Mene portaita pitkin kellariin ja umpikujan perillä on lattiapainike, joka sammuttaa 
tornihuoneessa olevan tulen hetkeksi. Tallenna pelitilanne. Juokse portaat takaisin ylös 
ja poimi esine pöydältä ennenkuin tuli ehtii syttyä jälleen.

Palaa linnan pihalle ja käytä löytämääsi jalokiveä jälleen yhden portin avaamiseen. Nyt
pääset jo linnan asuinhuoneistoihin. Saavut suureen huoneesen (huone 52) jonka lattialla on tuliansoja.
Katsomalla huoneen kattoa näet reitin jota pitkin huoneen ylittäminen on turvallista.
Huoneen seinällä on syvennys, jossa on lattiapainike, joka avaa portin seuraavaan huoneeseen.
Seuraavassa huoneessa on kuusi lattiapainiketta. Käy kaikissa muissa, mutta älä keskimmäisessä,
portti seuraavaan huoneeseen avautuu. Poimi sieltä jälleen yksi esine (ornate handle) ja yhdistä sitten
esineet toisiinsa ja saat esineen jolla voi avata asevaraston oven.
Kulje leveää käytävää pitkin ja mene portaat alas. Kellarikerroksen huoneessa on lattiapainike 
jolla saa avattua portin seuraavaan huoneeseen. Huoneessa on tuliansoja.
Seuraa lattiakuviota turvallisen reitin löytämiseksi. Mitä ehjempi
kuvio sitä turvallisempaa. Sama toistuu seuraavasa huoneessa.
Nyt oletkin jo asevaraston oven edessä (huone 40). Käytä yhdistämääsi esinettä porin avaamiseen. Kun
astut huoneeseen niin kamera näyttää että tuli kaivon ympärillä on osittain sammunut.
Kerää haluamasi aseet mukaasi ja palaa takaisin ulos linnan pihalle (huone 53).

Nyt pääset kiipeämään kuivuneen kaivon pohjalle ja sieltä löytyvää tunnelia pitkin ryömimällä
kentän loppuun!

Aion tehdä kenttään jatko-osan, siksi peli päättyy niin oudosti...

Loppuinventaario:

Uzit + 150 panosta
Revolveri+lasertähtäin + 18 panosta
haulikko + 2*18 panosta
Granaatinheitin + 22 ammusta
Soihtuja 141 kpl
Pieniä lääkepakkauksia 13 kpl
Suuria lääkepakkauksia 13 kpl

Peliaika: 31 minuuttia
Kulkumatka: 3609 metriä
Salaisuuksia löydetty: 3/3

Kysyttävää? Kirjoittele:

tombraid@mbnet.fi

